උතුරු පළාත් සභා මැතිවරණය පැවැත්වීම තුළින් වත්මන් රජයේ පවතින විනිවිඳභාවය ලොවටම පිළිඹිබු වන්නේ යැයි රජය විදෙස් රාජ්‍යතාන්ත්‍රිකයන් හමුවේ අවධාරණය කරයි.මෙවර මැතිවරණයට පෙර කිසියම් බරපතළ සිදුවීමක් සිදුවන්නේ නම් එය කලාතුරකින් වන අතර කිසියම් සිද්ධියක් වාර්තා වන්නේ නම් රජයේ පාර්ශ්වයන් අතර බවද විපක්ෂයේ ප්‍රබල මැතිවරණ ව්‍යාපාරයක් නොමැතිවීම ඊට හේතුව වී තිබෙන බවද රජය පෙන්වා දෙයි.ශ්‍රී ලංකාවේ වත්මන් තත්ත්වය සම්බන්ධයෙන් කොළඹ සිටින විදේශීය තානාපතිවරුන් සහ මහකොමසාරිස්වරුන් දැනුවත් කිරීමේ විශේෂ සාකච්ඡාවක් විදේශ කටයුතු අමාත්‍යාංශ ශ්‍රවණාගාරයේදී ඊයේ (09) පැවැති අතර විදේශ කටයුතු ඇමැති මහාචාර්ය ජී.එල් පීරිස් සහ ජනාධිපති ලේකම් ලලිත් වීරතුංග මහත්වරු මෙහිදී දීර්ඝ වශයෙන් කරුණු දැක්වීය.මෙහිදී අදහස් දක්වමින් විදේශ කටයුතු ඇමැතිවරයා සඳහන් කළේ මෙවර මැතිවරණයේ නිරීක්ෂණ කටයුතු වෙනුවෙන් විදේශීය නිරීක්ෂකයන් ගෙන්වා ගැනීමට මැතිවරණ කොමසාරිස්වරයා පියවර ගෙන තිබෙන බවත් ඉන්දියාවෙන් 5ක්, පාකිස්තානයෙන් 5ක් සහ බංග්ලාදේශයෙන් 3ක් ඊට අයත්වන බවයි.ඊට අමතරව මැතිවරණ නිරීක්ෂණ කටයුතු වෙනුවෙන් නේපාලයෙන් දෙදෙනෙකු, මාලදිවයිනෙන් දෙදෙනකු සහ ඇෆ්ගනිස්තානයෙන් හා භූතානයෙන් එක් අයකු බැඟින් කැඳවන බවද ඒ මහතා සඳහන් කළේය.මීට අමතරව ඉන්දියාවේ හිටපු මැතිවරණ කොමසාරිස් එන්.